“กรมชลฯ” เร่งจ้างแรงงานเกษตรอีก 6 หมื่นคน บรรเทาความเดือดร้อน “ภัยแล้ง-โควิด”
"กรมชลประทาน" เร่งจ้างแรงงานเกษตรอีก 6 หมื่นคน รายได้เฉลี่ยเดือนละ 8 พันบาท บรรเทาความเดือดร้อนจากภาวะ "ภัยแล้ง-โควิด"
"กรมชลประทาน" เร่งจ้างแรงงานเกษตรอีก 6 หมื่นคน รายได้เฉลี่ยเดือนละ 8 พันบาท บรรเทาความเดือดร้อนจากภาวะ "ภัยแล้ง-โควิด"
30 เม.ย. 2563

น.ส.รัชดา ธนาดิเรก รองโฆษกประจำสำนักนายกรัฐมนตรี เปิดเผยว่า กรมชลประทาน กระทรวงเกษตรและสหกรณ์ ดำเนินโครงการจ้างแรงงานชลประทานเพื่อช่วยเหลือเกษตรกรที่ได้รับผลกระทบจากภัยแล้งและโควิด-19 ตามที่รัฐบาลอนุมัติงบ 4,497.59 ล้านบาท สำหรับการจ้างแรงงาน 88,838 คน
โดยเปิดรับสมัครทั่วประเทศตั้งแต่เดือนมีนาคมที่ผ่านมา ได้จ้างแรงงานแล้ว 28,623 คน คิดเป็น 32% ของแผน ซึ่งขณะนี้ กรมชลประทานยังสามารถจ้างแรงงานได้อีก 60,000 คน โดยปรับหลักเกณฑ์ให้สามารถจ้างประชาชนทั่วไปที่ได้รับผลกระทบโควิด-19 จากเดิมที่ต้องเป็นเกษตรกรและสมาชิกกลุ่มผู้ใช้น้ำในพื้นที่โครงการชลประทานที่ว่าจ้าง
สำหรับตำแหน่งแรงงานชลประทานที่เปิดรับสมัคร มีหน้าที่ซ่อมแซม บำรุงรักษา ขุดลอก ปรับปรุงงานชลประทาน ก่อสร้างแหล่งน้ำ ระบบส่งน้ำเพื่อชุมชน แก้มลิง การจัดการคุณภาพน้ำและโครงการป้องกันและบรรเทาภัยจากน้ำ เป็นต้น
โดยได้รับค่าจ้างวันละ 377.85 บาท หรือประมาณเดือนละ 8,000 บาท ระยะเวลาการจ้างงาน 3-7 เดือน รวมรายได้ตลอดการจ้างแรงงานอยู่ระหว่าง 24,000-56,000 บาทต่อคน ขึ้นอยู่กับลักษณะงานและระยะเวลา